Diari Oficial de la Generalitat Valenciana


Sumari del DOGV 3337, del 24-09-1998 (1998/902117)

Ajuntament d'Elx. Informació pública de les bases de la convocatòria per a la provisió en propietat de tres places de caporal de la Policia Local.
--------------------------------------------------------------------------------------------------------------------------------------------------

### Dades del document

Número de DOGV
:   3337

Data del DOGV
:   24-09-1998

Secció del DOGV
:   I. DISPOSICIONS GENERALS

Número del document
:   1998/902117


Data del document
:   22-09-1998

Organisme emissor


Tipus de document
:   Convocatòria

Descriptors 

:   * Elx
    * concurs administratiu
    * administració local
    * policia

Ajuntament d'Elx. Informació pública de les bases de la convocatòria per a la provisió en propietat de tres places de caporal de la Policia Local. [1998/M7376]  
En compliment de l'acord adoptat pel Ple de l'Ajuntament, en la sessió del dia 29 de juny de 1998, es publica la convocatòria del concurs oposició per a la provisió en propietat de tres places de caporal de la Policia Local, segons les bases següents:  
Primera. Objecte de la convocatòria  
És objecte de la present convocatòria la provisió en propietat, mitjançant promoció interna i a través del sistema de concurs oposició, de tres places de la Policia Local d'aquesta ciutat, categoria caporals, classificades en l'escala d'administració especial, subescala B) serveis especials, classe a) Policia local i els seus auxiliars, i pertanyents a l'oferta pública d'ocupació de 1998.  
1. Retribució  
Les places convocades estan dotades amb el sou corresponent al grup D, dues pagues extraordinàries, triennis i altres retribucions complementàries que corresponguen d'acord amb la legislació vigent i els acords municipals.  
2. Publicitat de la convocatòria.  
La convocatòria serà anunciada en el Butlletí Oficial de la Província i el Diari Oficial de la Generalitat Valenciana, es farà pública al tauler d'edictes de la corporació i se n'inserirà un extracte en el Boletín Oficial del Estado.  
3. Places mobilitat  
Les places reservades al torn de promoció interna que no foren cobertes per aquest torn, passaran al de mobilitat entre caporals de la Policia Local de municipis de la Comunitat Valenciana.  
Segona. Condicions dels aspirants  
Per a prendre part en l'oposició cal:  
1. Condicions generals.  
1.1. Haver prestat almenys dos anys de serveis en l'escala bàsica de la Policia Local, categoria de policia, pertanyent en l'actualitat al cos de la Policia Local d'Elx.  
1.2. Estar en possessió, com a mínim, del Títol de Batxiller Elemental, Graduat Escolar, Formació Professional de Primer Grau o equivalent.  
1.3. No patir cap malaltia ni defecte físic que impedisca el normal exercici de les funcions pròpies de l'escala.  
1.4. No trobar-se suspés en ferm ni inhabilitat per a l'exercici de funcions públiques.  
1.5. Estar en possessió dels permisos de conducció de vehicles de les classes A i BTP.   
2. Equivalència de títols.  
Pertoca a l'autoritat acadèmica competent declarar l'equivalència de títols.  
Els títols estrangers hauran d'estar degudament convalidats en la data de finalització del termini de presentació d'instàncies.  
Tercera. Instàncies  
1. Presentació d'instàncies.  
Les instàncies per a sol·licitar prendre part en l'oposició hauran de dirigir-se al president de la corporació i presentar-se en el Registre General d'aquesta durant el termini de 20 dies naturals, comptadors a partir de l'endemà de la publicació de l'extracte de la convocatòria en el Boletín Oficial del Estado.  
Les instàncies podran presentar-se també en la forma que determina l'article 38.4 de la Llei de Règim Jurídic de les Administracions Públiques i del Procediment administratiu Comú.  
Els opositors hauran de manifestar en la instància que compleixen totes i cadascuna de les condicions que s'exigeixen en la base segona, referides a la data d'acabament del termini de presentació de sol·licituds, i que es comprometen a prestar el preceptiu jurament o promesa. Aquestes condicions s'hauran de mantenir al llarg de tot el procés selectiu, durant el qual, en qualsevol moment, els interessats podran ser cridats per a efectuar les comprovacions oportunes. Així mateix, hauran d'indicar en la sol·licitud els mèrits que al·leguen acompanyant els documents acreditatius d'aquests, en original o fotocòpia compulsada.  
2. Taxes per drets d'examen.  
En el moment de presentar la sol·licitud caldrà adjuntar-hi el resguard d'haver ingressat en arques municipals la quantitat de 1.000 pessetes en concepte de taxes per drets d'examen.  
Aquestes taxes es faran efectives en el compte Taxa inscripció proves selecció, de la Caja de Ahorros del Mediterráneo, situada a la plaça de Baix número 11, del qual és titular l'Ajuntament d'Elx, que té com a codi d'identificació el 2090 0006 14 3399888952 especificant en el document d'ingrés a quina prova selectiva correspon o mitjançant transferència bancària a l'expressat compte.  
El fet de no pagar els drets d'examen, de no aportar el justificant de l'ingrés o de no especificar a quina prova selectiva correspon implicarà l'exclusió de l'aspirant en la resolució per la qual s'aprova la relació d'aspirants admesos i exclosos.  
Quarta. Admissió d'aspirants  
1. Relació d'aspirants.  
Finalitzat el termini reglamentari d'admissió de sol·licituds, la Presidència de la corporació farà pública la llista provisional d'aspirants admesos i exclosos en el Butlletí Oficial de la Província i al tauler d'edictes de la Secció de Personal.   
Durant els 10 dies hàbils següents a la publicació en el dit butlletí, els interessats podran esmenar els defectes que hagen originat les possibles exclusions, així com presentar al·legacions que es tindran en compte en la resolució per la qual s'eleve a definitiva la relació d'aspirants.  
2. Seran causes d'exclusió, a més de les ja indicades:  
- No complir algun dels requisits a què es refereix la base segona.  
- L'omissió de la firma en la sol·licitud.  
- L'omissió en la sol·licitud del número del document nacional d'identitat.  
Cinquena. Tribunal qualificador  
La composició d'aquest serà predominantment tècnica i els seus vocals hauran de posseir titulació o especialització igual o superior a les exigides per a l'accés a les places convocades. Estarà constituït de la forma següent:  
1. Composició.  
President: el de la corporació o membre d'aquesta en qui delegue.  
Vocals:  
- Un representant del professorat oficial designat per l'Institut Valencià de Seguretat Pública.  
- Un representant de l'administració autonòmica valenciana.  
- El regidor delegat de la Policia Local.  
- El cap de la Policia Local d'Elx.  
- Un regidor del Partit Popular.  
- Dos representants dels funcionaris de carrera.  
Secretari: el de la corporació o funcionari en qui delegue.  
2. Suplents.  
El l tribunal quedarà integrat pels suplents respectius que, simultàniament amb els titulars, hauran de ser designats per al secretari i vocalies d'aquest no delegables.  
3. Designació i publicitat.  
La designació dels membres del tribunal i els seues assessors es farà pública en el Butlletí Oficial de la Província i al tauler d'edictes de la corporació.  
La publicació de la composició nominal es verificarà almenys 15 dies abans del començament de la realització de les proves.  
4. Constitució i actuació.  
El tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament.  
5. Assessors tècnics.  
Quan la naturalesa de les proves ho requerisca, podran ser designats assessors especialistes, que col·laboraran amb el tribunal exercint llur respectiva especialitat tècnica.  
6. Abstencions i recusacions.  
Hauran d'abstenir-se de formar part dels òrgans de selecció de personal:  
- Els qui en els cinc anys anteriors a la publicació de la convocatòria hagueren realitzat treballs de preparació d'aspirants a proves selectives d'accés a l'administració pública.  
- Els qui es troben inclosos en algun dels supòsits a què es refereix l'article 28.2 de la Llei 30/1992.  
Així mateix, els aspirants podran recusar-los en la forma que disposa l'article 21 de l'esmentada llei.  
7. De l'absència del president.  
Si una vegada constituït el tribunal i iniciada la sessió se n'absentara el president, aquest haurà de designar d'entre els vocals concurrents el que el substituirà durant la seua absència, que podrà ser, en primer lloc, un regidor, si n'hi ha, i, si no, el vocal de major edat.  
8. Actes.  
De cada sessió el secretari n'estendrà una acta on farà constar les qualificacions dels exercicis i també les incidències que s'hi produïsquen. Les actes, numerades i rubricades, constituiran l'expedient, que reflectirà el procés selectiu dut a terme.  
Sisena. Començament i desenvolupament de l'oposició  
1. Actuació dels aspirants.  
L'ordre d'actuació dels aspirants, segons el sorteig verificat a l'efecte, per als exercicis que no es pugnen realitzar conjuntament, s'iniciarà per aquell aspirant el primer cognom dels qual comence la lletra g.  
Els opositors seran convocats per a cada exercici en crida única, tret de casos fortuïts o de força major degudament justificats i apreciats lliurement pel tribunal.  
2. Dates d' examen.  
Quinze dies abans del començament dels exercicis, es faran públics en el Butlletí Oficial de la Província el dia, l'hora i el local en què hauran de realitzar-se.  
Al final de cada exercici, el tribunal farà saber als opositors el lloc i moment d'iniciació del següent amb 12 hores almenys d'antelació al començament d'aquest, si es tracta del mateix exercici, o de 24 hores si es tracta d'un nou exercici.  
Entre la conclusió d'un exercici o prova i el començament del successiu no haurà de transcórrer un període de temps inferior a 72 hores ni superior a 45 dies.   
Es podran modificar aquests terminis si hi està d'acord el tribunal i la totalitat dels aspirants concurrents hi presta per escrit el seu consentiment.  
Setena. Procés de selecció   
Constarà de les següents proves: fase de concurs amb entrevista personal, proves psicotècniques, reconeixement mèdic, fase d'oposició i curs selectiu.  
1. Fase de concurs  
Els mèrits que podran ser al·legats pels aspirants són els que consten en el següent barem:  
1.1. Titulació acadèmica  
Fins a un màxim de 15 punts.  
a) Doctor 10 punts.  
Llicenciat o equivalent 8 punts.  
b) Diplomat universitari o equivalent 7 punts.  
c) Diplomat en Criminologia 7 punts.  
d) Batxillerat, Formació Professional de segon grau 5 punts.  
e) Superació de proves d'accés a la universitat per a majors de 25 anys 5 punts.  
1.2. Grau personal  
Fins a un màxim de 3 punts.  
Per la possessió d'un determinat grau personal consolidat en la carrera administrativa:  
a) Per posseir un grau personal superior al nivell del lloc sol·licitat: 3 punts.  
b) Per posseir un grau personal igual al nivell del lloc sol·licitat: 2 punts.  
c) Per posseir un grau personal inferior al nivell del lloc sol·licitat: 1 punt.  
1. 3. Antiguitat  
Fins a un màxim de 20 punts:  
a) Per cada any complet d'antiguitat en la mateixa escala i categoria de la Policia Local o superior: 1,50 punts.  
b) Per cada any complet d'antiguitat en categoria inferior de la Policia Local: 1,25 punts.   
c) Per cada any complet d'antiguitat prestat en altres forces i cossos de seguretat, fins un màxim de 10 punts: 0,50 punts.  
d) Per cada any complet d'antiguitat prestat en qualsevol administració pública, fins un màxim de 10 punts: 0,25 punts.  
1.4. Altres mèrits  
Fins un màxim de 15 punts:  
a) Coneixement del valencià acreditat amb certificat oficial de la Junta Qualificadora de Coneixements del Valencià:  
- Certificat de coneixements orals 0,75 punts.  
- Certificat del Grau Elemental 1,25 punts.  
- Certificat del Grau Mitjà 2,50 punts.  
- Certificat del Grau Superior 3 punts.  
b) Coneixement d'un o més idiomes acreditats documentalment mitjançant certificació expedida per facultat o escola oficial reconeguda.   
Per cadascun: 3 punts.   
Per la superació dels distints cursos complets que conformen els estudis oficials de les distintes facultats o escoles oficials d'idiomes: 0,60 punts.  
1.5. Cursos   
a) Organitzats per l'Institut Valencià de Seguretat Pública o organismes anàlegs:  
Fins un màxim de 30 punts.  
- Per realització de cursos organitzats per l'IVASP o homologats per aquest:  
 Diploma Certificat Certif. aprof.  
Nombre d'hores d'assisténcia d'aprofitam. excel.lent  
De 20 a 50 h 0,5 1 2  
De 51 a 100 h 1 2 4  
De 101 a 150 h 2 3 6  
De 151 a 200 h 3 4 8  
De 201 a 250 h 4 5 10  
Més de 250 h 5 7 14  
b) La impartició d'hores de classe com a professor en els cursos es valorarà segons el barem corresponent al certificat d'aprofitament, fins a un màxim de 10 punts.  
1.6. Premis, distincions i condecoracions.  
Fins a un màxim de 10 punts.  
a) Per estar en possessió de la Placa Col·lectiva al Mèrit Policíac de la Generalitat Valenciana: 1 punt.  
b) Per estar en possessió de la Placa Individual al Mèrit Policíac de la Generalitat Valenciana: 3 punts.  
c) Per estar en possessió de la Medalla al Mèrit Policíac de la Generalitat Valenciana: 2 punts.  
d) Per ser objecte de felicitació o menció individual pel director general de la conselleria competent en matèria de Policia Local: 1 punt per cadascuna d'aquestes.  
e) Per ser objecte de felicitació o menció col·lectiva pel director general de la conselleria competent en matèria de Policia Local: 0,25 punts per cadascuna d'aquestes.  
f) Per condecoracions concedides per altres administracions públiques com a reconeixement a la lloable, extraordinària i meritòria actuació policíaca:  
- concedida a títol individual: 0,50 punts per cadascuna d'aquestes.   
- concedida a títol col·lectiu: 0,25 punts per cadascuna d'aquestes.  
g) Per premis, distincions, felicitacions o mencions concedides per altres administracions públiques com a reconeixement a la lloable, extraordinària i meritòria actuació a títol individual: 0,25 punts per cadascuna d'aquestes.  
1.7. Altres mèrits.  
Fins a un màxim de 4 punts.  
a) Es valoraran els coneixements en administració i gestió de recursos humans i informàtica, títols de Socorrista Aquàtic, Primers Auxilis, Curs de Submarinisme, Arts Marcials, Defensa Personal, felicitacions, així com els cursos inclosos en el Pla de Formació Contínua i altres degudament acreditats i no valorats en els anteriors apartats, tots ells lliurement apreciats pel tribunal qualificador, fins a 0,25 punts per cada mèrit.  
b) La intervenció com a ponent en conferències i seminaris relacionats amb l'activitat policíaca i reconeguts per l'IVASP, es valorarà fins a un màxim de 0,50 punts.  
c) Les publicacions relacionades amb l'activitat policíaca es valoraran fins a un màxim de 0,75 punts cadascuna d'aquestes.  
1.8. Prova i entrevista personal  
a) Prova objectiva.  
Obligatòria i no eliminatòria. Valorable de 0 a 6 punts. Consistent en la realització d'un qüestionari tipus test, amb un màxim de 50 preguntes i un mínim de 25, amb respostes alternatives, sobre coneixements del terme municipal, llista de carrers, serveis, institucions, organització i administració municipal i altres temes de particular interés per a la població del municipi d'Elx.  
b) Entrevista  
Obligatòria i no eliminatòria. Qualificable de 0 a 4 punts. Es valorarà i comprovarà l'aptitud, eficàcia, iniciativa i experiència professional del concursant en activitats anteriors.  
Unicament seran cridats per a realitzar l'entrevista, mitjançant la convocatòria corresponent i amb la menció expressa de les puntuacions aconseguides, aquells aspirants la puntuació dels quals, sumats els mèrits amb el màxim possible de l'entrevista, arribe almenys a 20 punts.  
2. Proves psicotècniques  
Consistiran en la superació d'un test psicotècnic aptitudinal i de personalitat, que serà obligatori i eliminatori.  
El barem per al reconeixement psicotècnic, amb expressió dels factors a s'han de mesurar, seran els que consten en l'apartat I, Aptituds mentals i apartat II, Personalitat, de l'Annex III de l'Ordre de 5 de desembre de 1994, de la Conselleria d'Administració Pública, publicada en el Diari oficial de la Generalitat Valenciana de 23 de desembre de 1994.  
Les característiques del test aptitudinal són les que consten en l'Annex III/1/b de l'Ordre de 5 de desembre de 1994, esmentada anteriorment i les característiques del test actitudinal figuren així mateix, en l'annex d'aquesta ordre.  
S'haurà de realitzar una anàlisi global de l'estructura de la personalitat, i en cas de no ajustar-se al perfil establit, si el tècnic i tribunal ho consideren oportú abans de l'eliminació de l'opositor, aquestes proves hauran de contrastar-se mitjançant una entrevista.  
Perquè els exercicis psicotècnics es consideren superats, els aspirants hauran de superar com a mínim, en el cas dels factors aptitudinals, quatre dels sis factors que es mesuren, havent de superar en tots els casos el factor d'agilitat mental.  
3. Reconeixement mèdic  
Obligatori i eliminatori. Consistirà en la superació d'un examen mèdic, mitjançant el qual s'acreditarà que no s'està sotmés a cap de les causes d'exclusió que s'expressen en l'Annex I d'aquestes bases.  
Per a realitzar el reconeixement mèdic els aspirants podran optar entre aportar certificat mèdic oficial, expedit per qualsevol facultatiu, o sotmetre's al reconeixement en el Servei Mèdic d'Empresa de l'Ajuntament, en les dates que oportunament es faran públiques.  
La certificació mèdica oficial, expedida per un facultatiu alié al Servei Mèdic d'Empresa de l'Ajuntament, haurà de presentar-se acompanyada d'instància en el Registre General de l'Ajuntament, en els 10 dies naturals següents a la publicació de la data d'inici de les proves en el Butlletí Oficial de la Província d'Alacant; aquesta certificació s'haurà d'expedir en el dit termini i s'hi haurà d'indicar que l'interessat no es troba sotmés a cap de les causes d'exclusió de l'Annex I de les presents bases, a les quals, a efectes de la identificació inequívoca, caldrà fer específica referència, indicant la data del Butlletí Oficial de la Província en què es van publicar.  
4. Fase oposició  
Constarà dels següents exercicis, de caràcter obligatori:  
4.1. Primer. Eliminatori. Consistirà a superar almenys tres proves d'aptitud física de les que consten en l'Annex II de la convocatòria.  
4.2. Segon. Obligatori i eliminatori. Exposició per escrit d'un tema general relacionat amb el programa que conté l' Annex III, encara que no s'atinga a cap epígraf concret d'aquest. Temps màxim: 90 minuts. Acabada la realització de l'exercici, els opositors el llegiran en sessió pública davant el tribunal, que podrà formular les preguntes o aclariments que sobre aquest jutge oportuns. S'hi valoraran la claredat d'idees, la facilitat d'expressió verbal i el coneixement sobre els temes exposats.  
4.3. Tercer. Obligatori i eliminatori. Consistirà en la realització d'un test de coneixements policíacs sobre el temari (Annex III), amb 50 preguntes de resposta alternativa. Temps màxim d'una hora.  
4.4. Quart. Obligatori i eliminatori. Consistent en la resolució d'un supòsit pràctic sobre organització, intervenció policíaca, elaboració d'atestat, intervenció en concurrència simultània d'emergències o altres supòsits relacionats amb la funció que cal exercir. Temps màxim de 45 minuts.  
4.5. Cinqué. Obligatori però no eliminatori. Traducció del valencià al castellà i viceversa, d'un text proposat pel tribunal, en el temps màxim de 45 minuts.  
5. Curs selectiu  
Els aspirants que hagen superat les esmentades proves i no excedisquen del nombre de places convocades, s'incorporaran a l'Institut Valencià de Seguretat Pública, després de presentar la documentació exigida en la base novena, per a realitzar un curs teoricopràctic de dos mesos de duració, que tindrà caràcter selectiu.  
5.1. Nomenament de funcionaris de pràctiques i curs selectiu  
Durant la realització del curs selectiu i el període de pràctiques, els aspirants seran nomenats funcionaris en pràctiques, amb dret a percebre les retribucions establides en l'article 3 del Decret 11/1992 del Consell de la Generalitat Valenciana.  
En cada convocatòria, els aspirants que no superen el curs teoricopràctic podran incorporar-se a l'immediatament posterior i si no superen aquest, perdran els drets derivats de la superació de les proves ja realitzades.  
6. Anonimat  
En la realització dels exercicis escrits, sempre que siga possible, s'haurà de garantir l'anonimat dels aspirants.  
Vuitena. Qualificació dels exercicis i regles per a l'aplicació de mèrits  
1. Fase d'oposició  
1.1. Qualificació  
Tots els exercicis són eliminatoris i qualificables de 0 a 10 punts, i serà necessari un mínim de 5 punts perquè es consideren superats, excepte el cinqué, consistent en una traducció del valencià, que no és eliminatori i ha de qualificar-se de 0 a 2 punts.  
En les proves psicotècniques, les d'aptitud física i el reconeixement mèdic, el tribunal qualificarà els aspirants d'aptes o no aptes, a la vista dels informes o certificats emesos pels assessors especialistes o facultatius corresponents.  
Les qualificacions de cada exercici s'obtindran sumant les puntuacions atorgades per cadascun dels membres que componen el tribunal, i dividint aquesta suma pel nombre dels seus components.  
A l'hora de qualificar els exercicis sumant les notes dels distints membres del tribunal, no es tindran en compte les dues puntuacions extremes, la major i la menor de les concedides o, si escau, una de les que apareguen repetides, quan disten més de 2 punts de la més pròxima.  
1.2. Publicitat  
Les qualificacions de cada exercici es publicaran al tauler d'edictes de la Secció de Personal, el mateix dia en què s'acorden.  
2. Fase de concurs  
2.1. Valoració de mèrits  
El tribunal qualificarà els mèrits al·legats i acreditats documentalment pels aspirants, sempre que s'hagen adquirit anteriorment a la data d'acabament del termini de presentació d'instàncies, aplicant estrictament els que consten en la base setena.  
Es tindrà en compte el que estableix el Reial Decret 364/1995 de 10 de març, Reglament General d'Ingrés del Personal al Servei de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat, d'aplicació supletòria en l'administració local, el que estableix el Decret 117/1991 de 26 de juny, del Consell de la Generalitat Valenciana, pel qual s'aprova el barem general d'aplicació als concursos de mèrits per a la provisió de llocs de treball i així mateix, el contingut de la Llei 2/1990, de 4 d'abril, de la Generalitat Valenciana, de Coordinació de Policies Locals de la Comunitat Valenciana.  
No es valoraran com a mèrit aquelles titulacions que figuren com a requisit per a la provisió del lloc de treball, ni aquelles que foren imprescindibles per a la consecució d'altres de nivell superior. En la puntuació d'accés a la universitat sols es computarà una d'aquestes. La possessió del títol de Batxillerat o Formació Professional de Segon Grau exclourà la valoració de les proves d'accés a la universitat per a majors de 25 anys.  
En la valoració de l'antiguitat no es tindran en compte les fraccions de temps inferiors a un any.  
Quan es tracte de cursos de duració inferior a la mínima indicada en l'apartat 7.1.5.a), la puntuació es determinarà per la suma del còmput d'hores i/o assistència a aquests.  
Els cursos organitzats i impartits per l'IVASP, realitzats amb anterioritat a la data d'entrada en vigor de la resolució de la Direcció General d'Interior de 24 de març de 1995, sobre cursos de formació impartits per l'IVASP (10 d'abril de 1995), així com els realitzats pel Ministeri d'Interior o altres ministeris o conselleries relacionades amb la funció policíaca o organismes anàlegs, escoles de policia de les corporacions locals o de comunitats autònomes, ambdues expressament reconegudes per l'IVASP, es valoraran en tot cas amb la puntuació corresponent al diploma d'assistència.  
Els cursos bàsics de formació inicial i els cursos de capacitació no seran objecte de valoració.  
Els cursos de dispensa en un grau del requisit de titulació es puntuaran, si escau, com a cursos amb diploma d'assistència. No seran puntuables si ja es tingueren en compte a efectes de titulació acadèmica per a promoció interna.  
3. Qualificació definitiva  
La qualificació definitiva serà la resultant de la suma total de punts obtinguts en la fase de concurs i en la fase d'oposició.  
3.1. Igualtat en la qualificació  
Si dos o més concursants obtingueren una puntuació idèntica es considerarà, per a dirimir la igualtat, la major puntuació aconseguida en cadascun dels exercicis 4.2 i següents (de la base setena), i s'aplicarà successivament l'ordre en què han sigut realitzats. En un altre cas, es resoldrà en favor de qui acredite major antiguitat i, si persistira l'empat, es realitzarà un sorteig.  
Novena. Relació d'aprovats, presentació de documents i nomenament com a funcionaris en pràctiques  
1. Relació d'aprovats i nomenament en pràctiques  
Acabada la qualificació dels aspirants, el tribunal publicarà la relació d'aprovats per ordre de puntuació, no poden el nombre d'aquests ser major que el de places convocades, i elevarà l'esmentada relació a la Presidència de la corporació perquè atorgue els corresponents nomenaments de funcionaris en pràctiques.   
Al mateix temps remetrà a l'esmentada autoritat l'acta de l'última sessió, en la qual hauran de figurar tots els opositors que, havent superat totes les proves, sobrepassen del nombre de places convocades.  
2. Presentació de documents  
Els opositors proposats presentaran en la Secció de Personal d'aquest Ajuntament, en el termini de 20 dies naturals, comptadors a partir de la publicació de la qualificació definitiva, els documents acreditatius de complir les condicions que per tal de prendre part en aquesta convocatòria s'exigeixen en la base segona, que són:  
2.1. Certificat de serveis prestats en l'escala bàsica de la Policia Local, categoria policia (guàrdia), durant 2 anys com a mínim.  
2.2. Còpia autenticada o fotocòpia (acompanyada de l'original per a la seua compulsa) del títol de Graduat Escolar, Batxiller Elemental, Formació Professional de Primer Grau o equivalent. Si aquests documents estigueren expedits després de la data en què finalitzà el termini d'admissió d'instàncies, caldrà justificar el moment en què conclogueren els estudis.  
2.3. El certificat acreditatiu de no patir cap defecte físic ni psíquic que impossibilite el normal exercici de la funció, el qual haurà de ser expedit pel Gabinet Mèdic d'Empresa de l'Ajuntament i a aquests efectes es tindrà en compte el quadre d'exclusions mèdiques de l'Annex número I de la convocatòria.  
2.4. Declaració jurada de no trobar-se suspés en ferm, ni inhabilitat per a l'exercici de funcions públiques.  
2.5. Còpia compulsada dels permisos de conduir de les classes A i BTP.  
3. Pèrdua del dret al nomenament  
Els aspirants que en el termini indicat, llevat de causes de força major, no presentaren la documentació o presentant-la no compliren els requisits exigits o incorregueren en falsedat, no podran ser nomenats funcionaris en pràctiques per a realitzar el curs selectiu. Quedaran anul·lades totes llurs actuacions, sense perjudici de la responsabilitat en què pogueren haver incorregut per falsedat en la instància. En aquest cas, l'Alcaldia nomenarà aquells aspirants que, havent superat totes les proves, tingueren cabuda en el nombre de places convocades.   
4. Qualificació curs selectiu  
Una vegada finalitzat el curs selectiu, l'Institut Valencià de Seguretat Pública formularà a la Presidència d'aquesta corporació la proposta de nomenament com a funcionaris de carrera a favor dels aspirants que hagen superat el curs.  
5. Nomenament de funcionaris de carrera  
Els nomenaments hauran d'efectuar-se en el termini màxim de 15 dies, comptats des de la recepció en l'Ajuntament de la comunicació de l'institut esmentat, participant el resultat del curs.  
6. Presa de possessió  
Els opositors nomenats per l'Alcaldia hauran de prendre possessió en el termini de 30 dies hàbils, comptadors del següent al de la notificació del nomenament. Si no prenen possessió durant el termini assenyalat sense causa justificada, quedaran en la situació de cessants.   
Deu. Incidències  
El tribunal està facultat per a resoldre els dubtes que s'hi presenten i prendre els acords necessaris per al bon ordre de les proves, en tot el que no disposen aquestes bases.  
Onze. Facultat de l'Alcaldia  
L'alcalde, degudament facultat, adoptarà les resolucions pertinents pel que fa a l'admissió d'aspirants, publicació d'anuncis i altres tràmits que escaiguen.  
Dotze. Impugnació de la convocatòria  
Contra la present convocatòria i les seues bases es podrà presentar recurs contenciós administratiu davant la sala corresponent del Tribunal Superior de Justícia de la Comunitat Valenciana, en el termini de dos mesos, comptadors a partir de la publicació de l'extracte de la convocatòria en el Boletín Oficial del Estado. Es requerirà la comunicació prèvia establida en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tretzena. Recursos i reclamacions contra l'actuació del tribunal  
1. Contra les resolucions i els actes del tribunal qualificador i, en general, contra els actes de tràmit que determinen la impossibilitat de continuar participant en el procediment selectiu o que produïsquen indefensió, es podrà interposar recurs ordinari davant l'alcalde en el termini d'un mes, comptador des del dia següent de la publicació o de notificació de l'acte de què es tracte.  
2. Contra la resta d'actes de tràmit del tribunal, els interessats podran presentar les reclamacions i formular les al·legacions que desitgen davant l'esmentat tribunal, mentre el procés de selecció s'estiga desenvolupant i aquell es trobe constituït. L'òrgan de selecció haurà de tindre en compte aquestes reclamacions i al·legacions en efectuar-se la proposta de nomenament.  
Catorzena. Legislació aplicable  
En tot allò no establit en les presents bases s'aplicarà el que disposen el Decret Legislatiu de 20 de març de 1991 del Consell de la Generalitat Valenciana, que aprova el Text Refós de la Llei de la Funció Pública Valenciana; Llei 2/1990 de 4 d'abril, de la Generalitat Valenciana, de Coordinació de Policies Locals de la Comunitat Valenciana; Decret 152/199l, de 29 d'agost, del Consell de la Generalitat Valenciana, que estableix bases i criteris uniformes per a la selecció, promoció i mobilitat dels policies locals, escala bàsica; Ordre del conseller d'Administració Pública de 9 de setembre de 1991, que el desplega i altres disposicions normatives que resulten d'aplicació.  
Concurs oposició per a cobrir tres places de caporal de la Policia Local.  
ANNEX I  
Quadre d'exclusions mèdiques  
1. Obesitat o primesa manifesta que dificulten o incapaciten per a l'exercici del lloc de treball.  
2. Ull i visió  
2.1. Agudesa visual amb correcció o sense correcció inferior als dos terços de la visió normal en ambdós ulls.  
2.2. Hemianòpsia completa i absoluta.  
3. Oïda i audició  
Agudesa auditiva que supose una pèrdua entre la freqüència que va dels 1.000 als 6.000 hertzs superior a 45 decibels.  
4. Aparell locomotor.  
Qualsevol patologia òssia d'extremitats que produïsca retraccions o limitacions funcionals de causa muscular o articular.  
5. Aparell cardiovascular.  
Hipertensió arterial mal controlada, no havent de sobrepassar les xifres en repòs de 170 mmHg en pressió sistòlica i els 95 mmHg en pressió diastòlica; a judici del facultatiu mèdic, es podrà repetir la prova quan concórreguen les circumstàncies que així ho aconsellen.   
Varices ulceroses. Tromboflebitis. Insuficiència cardíaca severa. Hipertròfia ventricular esquerra descompensada. Infart de repetició.   
6. Aparell respiratori.  
La broncopatia crònica obstructiva, el pneumotòrax espontani (en més d'una ocasió).  
7. Sistema nerviós.   
Epilèpsia, alcoholisme i toxicomanies.  
8. Pell i fàneres.  
Cicatrius que produïsquen limitacions funcionals.  
9. Altres processos patològics.   
Malalties immunològiques sistèmiques. Intoxicacions cròniques. Hemopaties greus.  
ANNEX II  
El contingut de les proves físiques i marques mínimes seran les següents, atenent al següent quadre d'edats:  
Barem d'edats masculí  
Quadre d'edats 1 2 3 4  
Fins 30 anys 4,20" 3,75m 60" 40 abdominals  
De 31 a 35 anys 4,50" 3,50m 1,10" 35 abdominals  
De 36 a 40 anys 5,30" 3,25m 1,30" 30 abdominals  
De 41 a 45 anys 1.500m 3,00m 1,30" 25 abdominals  
De 46 a 50 anys 1.300m 2,75m 1,40" 20 abdominals  
Més de 50 anys 1.200m 2,40m 1,55" 15 abdominals  
Barem d'edats femení  
Quadre d'edats 1 2 3 4  
Fins 30 anys 4,50" 3,10m 1,10" 35 abdominals  
De 31 a 35 anys 5,20" 2,90m 1,20" 30 abdominals  
De 36 a 40 anys 6,00" 2,70m 1,35" 25 abdominals  
De 41 a 45 anys 1.300m 2,50m 1,45" 20 abdominals  
De 46 a 50 anys 1.200m 2,30m 1,55" 15 abdominals  
Més de 50 anys 1.000m 2,10m 2,10" 12 abdominals  
Proves:  
\*1. Carrera de resistència 1.000 metres.  
\*2. Salt de longitud amb carrera.  
\*3. Natació 50 metres.   
\*4. Prova de resistència abdominal en un temps no superior als 90 segons, que ha de realitzar-se sota les següents condicions:  
a) Posició inicial: en posició supina (cap amunt), amb les mans entrellaçades per darrere del cap i els genolls flexionats a 90º aproximadament.  
b) No existeix cap punt de recolzament per als peus, ja que açò implicaria la posada en acció del recte anterior de la cuixa i psoes ilíac.  
c) En cada repetició, l'aspirant haurà de pujar el tronc fins a la vertical, mantenint les mans entrellaçades darrere del cap i tornar a la posició inicial, encara que no caldrà que la regió dorsal de l'esquena contacte amb el sòl en cada repetició.  
d) La velocitat d'execució no és important, per la qual cosa el temps serà raonablement ampli, sense excedir en cap cas els 90 segons.  
e) Dins del temps per a la realització de la prova (90 segons) l'aspirant podrà realitzar breus parades de recuperació.  
f) Es comptabilitzaran totes les repeticions correctes efectuades durant els 90 segons de la prova.  
La qualificació d'aquest exercici serà d'apte o no apte, havent de superar almenys tres de les proves per a ser declarat apte.  
Quedaran exempts de la realització de les proves físiques aquells aspirants que les hagen realitzades amb anterioritat i es troben inclosos en el tram d'edat indicat en el barem d'edats.  
La corporació declina tota responsabilitat derivada dels accidents que pogueren ocasionar-se com a conseqüència de la realització d'aquestes proves.  
ANNEX III  
Programa de temes  
Grup I. Dret polític i administratiu.  
Tema 1. Organització política de l'estat espanyol. Classe i forma d'estat. Organització territorial de l'estat. La Corona. Poder legislatiu. Poder executiu. Poder judicial. Relacions entre el govern i les Corts Generals.   
Tema 2. La Constitució espanyola. El sistema constitucional. La Constitució espanyola de 1978. Principis generals. El Tribunal Constitucional.  
Tema 3. Les Corts Generals. Les cambres. La funció legislativa. L'administració de justícia.  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.  
Tema 5. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia. Administració local. Economia i hisenda.  
Tema 6. Administració local. Caràcter natural de l'administració local. L'administració local com a instrument de descentralització. L'administració local en la Constitució de 1978. Entitats que comprén l'administració local.  
Tema 7. El dret administratiu. Fonts. La llei. Normes no parlamentàries equiparades a la llei. El reglament, concepte i classes. El procediment administratiu.  
Grup II. Règim local i policia.  
Tema 8. El municipi, òrgans unipersonals de govern. L'alcalde, els tinents d'alcalde, els regidors.   
Tema 9. El municipi, òrgans col·legiats de govern. El Ple de l'ajuntament. La Comissió de Govern. Organs consultius i participatius. Les comissions informatives.  
Tema 10. La seguretat ciutadana. Autoritats competents. Funcions de la Policia Local segons la Llei Orgànica de Forces i Cossos de Seguretat. Actuacions de la Policia Local en col·laboració amb la resta de forces i cossos. Policia Governativa i Judicial.  
Tema 11. La Policia Local: conceptes previs. Missions i objectius. Estructura orgànica i funcional.  
Tema 12. El binomi policia local-ciutadà. Conceptes previs. Relació i finalitat. Suports ètics. Normes d'actuació.  
Tema 13. Ordenament legislatiu de la Policia Local i Llei Orgànica de Forces i Cossos de Seguretat. Principis bàsics d'actuació. Disposicions estatutàries comunes.   
Tema 14. Llei de la Generalitat Valenciana de Coordinació de les Policies Locals de la Comunitat Valenciana. Disposicions generals de la coordinació de les policies locals. De l'estructura i organització. De la selecció, promoció i mobilitat. Dels drets i deures. L'Institut Valencià de Seguretat Pública.  
Tema 15. La norma marc sobre estructura, organització i funcionament dels cossos de Policia Local de la Comunitat Valenciana: estructura dels cossos. Normes comunes de funcionament. Drets i deures. Retribucions. Segona activitat. Règim disciplinari. Prestacions de serveis en cooperació amb altres municipis.  
Grup III. Dret penal.  
Tema 16. El Codi Penal. Concepte de delicte i falta. Graus d'execució del delicte. Accions i omissions. Dol i culpa. Autors, còmplices i encobridors.  
Tema 17. Classes de faltes: contra els interessos generals de les poblacions, contra les persones i contra la propietat.   
Tema 18. Classes de delictes: contra les persones, contra la llibertat i l'honestedat i contra la propietat.   
Tema 19. Obligacions i competències dels ajuntaments. Les ordenances municipals. Els bans d'alcaldia.  
Tema 20. Ordenances municipals. Concepte i classes. Infraccions. Potestat sancionadora. Principals infraccions a bans i ordenances. Procediment sancionador.  
Grup IV. Trànsit.  
Tema 21. Text articulat de la Llei de Bases 18/1989. Tipificació de les principals infraccions. Infraccions de trànsit que constitueixen delicte. Procediment sancionador. Competències municipals.  
Tema 22. Disposicions legals i reglamentàries vigents en matèria de trànsit, circulació de vehicles a motor i seguretat viària.  
Tema 23. El Codi de la Circulació després de la promulgació del Reial Decret Legislatiu 339/1990, de 2 de març, que aprova la Llei sobre trànsit, circulació de vehicles a motor i seguretat viària i del Reial Decret 13/1992, de 17 de gener, per a aplicació i desplegament de l'esmentada llei.   
Tema 24. El trànsit viari. Introducció. Vies, vehicles i conductors. Les condicions tècniques del vehicle. Classes de transport.  
Tema 25. El transport. Servei públic de viatgers i servei públic de mercaderies o mixtos. El servei privat, mercaderies perilloses. Condicions tècniques dels vehicles de transports i altres requisits principals.  
Tema 26. Els accidents de trànsit. Concepte i consideracions prèvies. Les causes. Classes i fases.  
Elx, 7 de juliol de 1998.- L'alcalde: Carlos González.